346 



Førlighed; kun det indre ligner ikke de normale Halers, 

 der findes Nerver, Muskler og Kar, men ingen Hvirvler. 

 Dette Forhold holder sig længe, og Naturforskerne slut- 

 tede heraf, at Benene i Firbenets Hale slet ikke regene- 

 reredes. Legros fulgte imidlertid dette Organs indre 

 Udvikling i flere Aar og iagttog efter to Aars Forløb 

 Fremkomsten af Hvirvler. Han anstillede sine Forsøg 

 paa de grønne Firben. Den gj en vundne Hale forblev 

 graa i meget lang Tid og antog først det øvrige Legemes 

 Farve ved Begyndelsen af det tredie Aar. En anden 

 Gang skar L e g r o s først paa Vinteren Halen af en Syv- 

 sover (Hasselmus). Saaret dannede først et Slags Krans, 

 der forlængedes og blev bedækket med Haar og i kort 

 Tid var bleven lige saa lang som den gamle Hale og 

 meget tykkere. Uheldigvis var Dyrets Vintersøvn ufuld- 

 kommen; det vaagnede hyppig op af sin Dvale og døde 

 efter tre Maaneders Forløb. Gjenvæxten af Halens 

 indre Dele var naturligvis kun ufuldstændig. 



Til disse nye Jagttagelser maa vi føje dem, som 

 Chantran for ganske nylig har gjort paa Krebsen. 

 Denne dygtige og udholdende Undersøger, som i November 

 1872 vandt det franske Videnskabernes Selskabs Pris for 

 sine Undersøgelser over Flodkrebsene*), har opdaget, at 

 hos disse regenereres Følehornene i den Tid, der ligger 

 mellem to Hamskifter, d. v. s. i en Tid, der varierer fra 

 sex Uger til sex Maaneder efter Krebsens Alder. 

 Benene og Halebladene kunne ogsaa voxe ud igjen, men 

 meget langsommere. Gjenvæxten er desto langvarigere, 

 jo ældre Dyret er. Hos de Krebs, der ere yngre end et 

 Aar, gjendannes tabte Lemmer paa omtrent 70 Dage. 



") Se dette Bind af dette Tidskrift S. 314. 



